2.8.2011 Jurnalul Oficial al Uniunii Europene L 199/73 DECIZIA 2011/487/PESC A CONSILIULUI din 1 august 2011 de modificare a Poziţiei comune 2002/402/PESC privind unele măsuri restrictive împotriva lui Osama ben Laden, a membrilor organizației Al-Qaida, precum și a talibanilor și a altor persoane, grupuri, întreprinderi și entități asociate cu aceștia CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 27 mai 2002, Consiliul a adoptat Poziţia comună 2002/402/PESC (1). La 17 iunie 2011, Consiliul de Securitate al Organizaţiei Naţiunilor Unite a adoptat Rezoluția 1989 (2011) [RCSONU 1989 (2011)] luând notă cu preocupare de continua amenințare pentru pacea și securitatea interna- țională pe care o reprezintă Al-Qaida și alte persoane, grupuri, întreprinderi și entități asociate cu aceasta şi reafirmând hotărârea Consiliului de Securitate de a aborda toate aspectele respectivei amenințări. În acest context, RCSONU 1989 (2011) a menținut măsurile restrictive impuse în prealabil prin punctul 8 litera (c) din Rezoluția 1333 (2000) şi punctele 1 şi 2 din Rezoluția 1390 (2002), referitoare la Al-Qaida și alte persoane, grupuri, întreprinderi și entități asociate cu aceasta, inclusiv cele la care se face trimitere în secțiunea C („Persoane asociate cu Al-Qaida”) și în secțiunea D („Entități și alte grupuri și întreprinderi asociate cu Al-Qaida”), din lista consolidată stabilită în conformitate cu Rezoluțiile 1267 (1999) și 1333 (2000), precum și cele desemnate după data adoptării RCSONU 1989 (2011). Poziţia comună 2002/402/PESC ar trebui modificată în consecință. Măsurile de punere în aplicare ale Uniunii sunt prevăzute în Regulamentul (CE) nr. 881/2002 al Consiliului (2), () JO L 139, 29.5.2002, p. 4. () Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane şi entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri şi servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (JO L 139, 29.5.2002, p. 9). ADOPTĂ PREZENTA DECIZIE: Articolul 1 Poziția comună 2002/402/PESC se modifică după cum urmează: 1. Titlul se înlocuieşte cu următorul text: „Poziția comună 2002/402/PESC a Consiliului din 27 mai 2002 privind măsuri restrictive împotriva membrilor organi- zației Al-Qaida, precum şi a altor persoane, grupuri, între- prinderi şi entități asociate cu aceştia”. 2. Articolul 1 se înlocuieşte cu următorul text: „Articolul 1 Prezenta poziție comună se aplică membrilor organizației Al- Qaida, precum și altor persoane, grupuri, întreprinderi şi entități asociate cu aceştia, menționate în lista întocmită în temeiul RCSONU 1267(1999) și 1333(2000), care trebuie actualizată periodic de către comitetul creat în temeiul RCSONU 1267(1999).” Articolul 2 Prezenta decizie intră în vigoare la data adoptării. Adoptată la Bruxelles, 1 august 2011. Pentru Consiliu Președintele M. DOWGIELEWICZ